### PD K A M E N J A K

### Korzo 40/I - RIJEKA

### tel: 051/331-212

|  |
| --- |
| **Zora na Učki 2021.** |
| nedjelja, 04.07.2021. |
| **Polazak:** Delta u 1 sati | **Povratak:** tijekom jutra |
| **Prijevoz:** osobna vozila | **Cijena:** 20 kn, plaća se vozaču u autu |
| Opis: Molimo sve članove koji imaju auto da u njemu dođu na Deltu, spremni za vožnju i da to jave u prijavi za ovaj izlet.
Polazak sa Poklona je oko 2 ujutro. Laganim noćnim hodom odlazimo na Vojak, najviši vrh Učke (1396 m). Ušuškani u toplu odjeću čekamo izlazak Sunca.
POSEBNA ATRAKCIJA:
Članovi Akademskog astronomskog društva Rijeka donijet će astronomsku opremu (teleskope) kojom ćemo promatrati neke od najzanimljivijih nebeskih objekata u tom trenutku vidljivih sa Učke (Jupiter, Saturn, Andromedina galaksija, Mjesec,...). Bit će i kratko predavanje o orijentaciji u prirodi na noćnom nebu te će se  skrenuti pozornost na svjetlosno onečišćenje. Astronomi su prvi opazili sve slabije vidljivo noćno nebo, ali u moderno vrijeme i ekološki problem koji sve više predstavlja opasnost za cijeli ekosustav. Pri izlasku, Sunce će se moći neometano promatrati posebnim teleskopom za Sunce s ugrađenim H-alfa filterom.
Pohod "Zora na Učki" tradicionalno organiziramo u spomen na Avelina Ćepulića koji je s prijateljima izveo prvi noćni uspon na Učku 4.7.1852. te ga opisao u časopisu "Neven" 13.7.1852. godine.  Napomena:Molimo sve članove koji imaju auto da u njemu dođu na Deltu i da to napišu u prijavi za ovaj izlet. |
| **Težina staze:** lagana staza (oko 4 sata) |
| **Oprema:** Čeona lampa, topla odjeća, hrana i piće iz ruksaka. |
| **Vodič(i):** Darko Tadej, 091 766 4615 |
| **Prijave i informacije:** u tajništvu Društva do29.06.2021. |

Prijavom na izlet svaki član Društva potvrđuje da je upoznat sa zahtjevima izleta, da ispunjava zdravstvene, fizičke i tehničke uvjete za sigurno sudjelovanje na izletu, da ima uplaćenu članarinu HPS-a za tekuću godinu, te da pristupa izletu na vlastitu odgovornost. Sudionik je dužan tijekom izleta slušati upute vodiča. U slučaju loših vremenskih prilika ili drugih nepredviđenih okolnosti, vodič ima pravo promijeniti rutu ili otkazati izlet.